El dia a dia de l'alumnat de l'INS Baix Camp: de maig 2015
Èxit a la final catalana i internacional de la copa cangur
Avui els alumnes d’ESO David Aguadé, Yunpeng Chen, Salvador Ferré, Valentín Igual, Àlex Martos, Guillem Montañés i Gerard Romero han participat a la fase final catalana i la competició internacional de la Copa Cangur i han quedat en sisena posició! Els primers classificats de la província de Tarragona! A més, han aconseguit una dècimosegona posició a nivell internacional. La nostra més sincera enhorabona a l'alumnat guanyador i al professorat que els ha ajudat a arribar-hi!
Després d'una setmana convivint amb les famílies alemanyes, l'alumnat de 3r ESO ha tornat carregat amb un munt d'experiències i records inoblidables. Tant l'alumnat com el professorat coincideixen que la rebuda per part de l'escola i famílies d'Hamburg ha estat, un any més, perfecta. Aviat penjarem totes les fotos del viatge! Ara, només un petit tasteig...
Olimpíades d'Economia 2015
Un any més, els alumnes de 2n BATX han participat a les Olimpíades d’ Economia, que organitza la Facultat d’ Economia i Empresa de la URV juntament amb altres Facultats de la resta de l’ Estat, un pas que els apropa una mica més cap al seu futur professional.
Taller WOW d'Emprenedoria
Els alumnes de 3r d’ ESO han participat al Taller “We Own the World” sobre Emprenedoria. A través d'aquesta activitat, han tingut la possibilitat de treballar conceptes, de la mà d’ experts, com start up, idea de negoci, innovació, identificació d’ un líder, brainstorming, risc, la importància de les capacitats personals … eines que donen ales als seus projectes personals.
Congrats, Serban!
Feliciteu l'alumne Serban Capraru de 4t ESO B ja que avui ha assistit al lliurament de premis del concurs interescolar d'anglès The Fonix a Barcelona, on ha recollit un merescudíssim 6è premi. Hey, you must feel very proud of yourself! Well done!
II Jornada Compartim
Avui el Centre de Recursos Pedagògics de la nostra ciutat ha celebrat la II Jornada Compartim, una jornada d'intercanvi de bones pràctiques entre centres de la nostra ciutat. Els alumnes de 2n ESO Marina Arto, Salvador Aragonés, Valentín Igual i Aïna Hujic han presentat l'APP pròpia del centre PICA't. Amb més de 200 persones com a públic, aquests 4 alumnes han mostrat una excel·lent capacitat comunicativa i han aconseguit "picar" a tots els assistents. Genial, nois!
Premi de cultura clàssica
Els alumnes Ariadna Cabezas, Joel Gomis i Maria Medrano de 1r de BATX d'Humanitats han guanyat per segon any consecutiu el segon premi a nivell de Catalunya del concurs "Odissea", un concurs que té com a objectiu incentivar la cultura clàssica entre els joves. Moltes felicitats!
No oblideu felicitar a la Júlia Montoya, alumna de 1r ESO A, que va participar, acompanyada de la seva professora Francesca Solanellas, a la Fase Final del Fem Matemàtiques 2015 celebrada a Vic. La Júlia va guanyar el primer premi de la categoria Prova d’equips! A més d’aprendre un munt de mates, ens assegura que s’ho va passar d’allò més bé!
L'alumnat CFGS Màrqueting ha fet una visita a l'empresa Laserlab 3D de Reus situada a Redessa. D'aquesta manera han tingut l'oportunitat de veure les noves oportunitats que permet la tecnologia d'impressió 3D i la revoluació que això suposa en el sector. No oblideu que al nostre institut disposem també d'una impressora 3D!
Èxit a la final catalana i internacional de la cop...
I Consell de Joves de Secundària
Aparadors amb segell INS Baix Camp
Concurs cristal·lització 2015
El món de l'empresa a les aules
Última sessió de Psicologia aplicada al Màrqueting...
Reconeixes els números de l'1 al 20?
Celebracions... i més celebracions!